สวัสดีค่ะ พอดีเรามีเพศสัมพันธ์กันอยู่แล้วพอดีถุงยางได้ฉีกขาดตรงหัว แต่แฟนหนูก็ได้นำถุงออกแล้วมีเพศสัมพันธ์กันต่ออะค่ะ แล้วพอเขาใกล้จะเสร็จแล้วเอาก็ได้นำออกแล้วก็ได้ช่วยตัวเองสักพัก (การลั่งนอก) แต่ส่วนตัวคือหนูทานยาคุมอยุ่แล้วอะค่ะ ตอนนี้หนูเริ่มทานแผงที่3อยู่ ไม่ทราบว่ามันจะท้องมั้ยคะ ตอนนี้กลุ้มมากเลยค่ะ
สวัสดีค่ะ หากทานยาคุมกำเนิดเป็นแผงที่ 3 แล้ว โดยทานยาได้อย่างถูกต้อง คือทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหรือท้องเสียหลังทานยา ไม่ได้ทานยาอื่นบางชนิดร่วมด้วย ยาคุมกำเนิดก็จะช่วยป้องกันการตั้งครรภ์ได้มากกว่า 99% หรือมีโอกาสตั้งครรภ์น้อยกว่า 1% แม้ถุงยางอนามัยก็ฉีกขาดก็ตามนอกจากนี้ หากฝ่ายชายยังไม่ได้มีการหลั่งน้ำอสุจิในช่องคลอด แต่ได้นำอวัยวะเพศชายออกมา แล้วจึงช่วยตัวเองต่อ จึงมีการหลั่งน้ำอสุจิเกิดขึ้น โอกาสที่จะตั้งครรภ์ก็ถือว่าไม่มีค่ะ ดังนั้น จึงไม่จำเป็นต้องทานยาคุมฉุกเฉินใดๆ ค่ะ